Lyk in hospitaal se riooldam gevind - Misdaad - Republikein
Monday, July 08th, 09:12:45
Lyk in hospitaal se riooldam gevind
05 July 2019 | Misdaad
Die liggaam van ‘n 36-jarige pasiënt wat in die Nyangana-distrikhospitaal opgeneem is, is Donderdag in die hospitaal se riooldam gevind. Die oorledene is as Mutuva Alberth Shimbambi, ‘n inwoner van die Makandu-nedersetting in die Ndonga-Linea-kiesafdeling identifiseer. Hy was as veiligheidswag by die Kapupayidi-kliniek werksaam. Volgens die Namibiese polisie se koördineerder van misdaadondersoeke in die Kavango-Oosstreek, adj. komm. Bonifasius Kanyetu is Shimbambi Maandag as pasiënt in die hospitaal opgeneem. Die vermoede is dat hy die hospitaal verlaat het en sy liggaam is omstreeks 08:00 Donderdag in die riooldam gevind. - Nampa